सोवियत संघ साम्यवादी दल

सोवियत संघ साम्यवादी दल () सोवियत संघ में सत्तारूढ़ राजनीतिक दल थी, और एकमात्र कानूनी दल थी। दल के नेता व्लादिमीर इलीयिच लेनिन, जोसेफ स्टालिन, लावरेंति बेरिया, गेओर्गि मालेनकोव, निकिता ख्रुश्चेव, लियोनिद ब्रेझनेव, यूरी आंद्रोपोव, कोंस्तांतीन चेर्नेंको और अंत में मिखाइल गोर्बाचेव थे।

१९१८ में रूसी साम्यवादी दल के निर्माण से पहले, इसके सदस्य रूसी सामाजिक जनवादी मज़दूर पार्टी का हिस्सा थे। उन्होंने उस दल के भीतर एक समूह बनाया, जिसे बोलशेविक कहा गया। सोवियत संघ साम्यवादी दल के पहले नेता व्लादिमीर लेनिन थे। दल के पहले महासचिव स्टालिन १९२२-५२ तक रहे। दल ने १९१७ की अक्टूबर क्रांति का नेतृत्व किया जिसने प्रथम विश्व युद्ध के दौरान रूसी अनंतिम सरकार को उखाड़ फेंका। १९१८-२५ तक, दल का नाम रूसी साम्यवादी दल था। १९२५-५२ तक इसका नाम ऑल-यूनियन साम्यवादी दल था। १९५२ में दल ने अपना नाम सोवियत संघ साम्यवादी दल रख लिया।

सोवियत संघ में सम्पूर्ण सरकार पर साम्यवादी दल का नियंत्रण था। दल ने पूर्वी यूरोप, एशिया और अफ्रीका में साम्यवादी आंदोलनों का समर्थन किया। १९९० में "पेरेस्त्रोइका" या "पुनर्गठन" नामक एक बड़े सुधार के दौरान, दल ने एकमात्र अनुमत दल के रूप में अपनी स्थिति खो दी। सोवियत संघ साम्यवादी दल को १९९१ में भंग कर दिया गया और यह रूसी संघ का साम्यवादी दल के रूप में जारी रही। नया रूसी महासंघ साम्यवादी दल कभी-कभी रूसी संसद भवन दूमा में सबसे बड़ा रहा है।

 संदर्भ 

 अन्य वेबसाइट 

 सोवियत संघ साम्यवादी दल की कार्यकारी संस्थाएँ (१९१७-१९९१)
 सोवियत संघ साम्यवादी दल का कार्यक्रम, २७वीं दल कांग्रेस (१९८६)